《送钱中舍移任洋州兴道县兼呈知郡李屯田》
宋代·魏野

鸳鸿出宰去如何，莫为辞亲发浩歌。
淹抑暂因民制锦，骞翔终预帝搜罗。
樽前老泪流虽尽，林下离肠断已多。
却羡使君为旧友，公馀开宴日相过。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。